**DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO**

2021 m. rugsėjo 24 d. Nr. TS –

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a :

1. Patvirtinti Rokiškio kultūros centro teikiamų mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2019 m. lapkričio 29 d. sprendimą Nr. TS-242 ,,Dėl Rokiškio kultūros centro teikiamų mokamų paslaugų ir įkainių patvirtinimo“.

3. Skelbti šį sprendimą Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ** **PATVIRTINIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.** Patvirtinti realią situaciją atitinkančius Rokiškio kultūros centro teikiamų mokamų paslaugų sąrašą ir įkainius, o iki tol galiojusį Rokiškio rajono savivaldybės tarybos 2019 m. lapkričio 29 d. sprendimą Nr. TS-242 ,,Dėl Rokiškio kultūros centro teikiamų mokamų paslaugų ir įkainių patvirtinimo“ pripažinti netekusiu galios.

**Teisinio reguliavimo nuostatos.** Lietuvos Respublikos vietos savivaldos įstatymo 16 straipsnio 2 dalies, 37 punktu, 18 straipsnio 1 dalis.

**Sprendimo projekto esmė.** Tvirtinamas aktualias įstaigos teikiamas paslaugas ir rinkos kainas atitinkantis paslaugų sąrašas ir įkainiai. Sąrašo pakeitimai ir to priežastys yra šios:

1. Detalizuojamos bilietų, programų, aptarnavimo paslaugų kainos, nuolaidų taikymo būdai, ribos:

1.1. nustatomos konkrečios kainos premjeriniam ir paprastam spektakliui, šventiniam ir paprastam renginiui, taip pat diferencijuojant renginių kainas pagal žiūrovo amžių bei biliete nurodomą vietą Rokiškio kultūros centro didžiojoje salėje;

1.2. nustatomas mėgėjų meno renginių ciklo (festivalio) abonementas. Jis diferencijuojamas pagal renginių skaičių: iki 6 renginių – 15,00 eurų, daugiau kaip 6 renginiams – 20,00 eurų;

1.3. detalizuojamos Rokiškio kultūros centro organizuojamų konkursų, stovyklų, edukacinių programų kainos: konkurso dalyvio mokestis – 20,00 eurų; stovyklos dalyvio dienos mokestis – 25,00 eurai; edukacinės programos suaugusiems ir vaikams kainos – atitinkamai 8,00 eurai ir 6,00 eurai.

2. Įrašomos rajoniniuose padaliniuose teikiamų paslaugų kainos.

3. Atsižvelgiant į aktualias rinkos kainas, keičiamos šios scenos aptarnavimo paslaugų kainos:

3.1. įgarsinimo paslaugos su kilnojama aparatūra, su didžiuoju (3,2 kW ) aparatūros komplektu kaina keičiama iš 100,00 eurų už 1 val. į 200,00 eurų už renginį iki 3 val. trukmės ir 450,00 eurų už renginį nuo 3 iki 8 val. trukmės;

3.2. įgarsinimo paslaugos su kilnojama aparatūra, su mažuoju (1 kW ) aparatūros komplektu kaina keičiama iš 70,00 eurų už 1 val. į 100,00 eurų už renginį iki 3 val. trukmės ir 250,00 eurų už renginį nuo 3 iki 8 val. trukmės;

3.3. įrašoma nauja paslauga: „Įgarsinimo paslaugos su kilnojama aparatūra, su didžiuoju (7 kW ) aparatūros komplektu“ ir nustatoma kaina 300,00 eurų už renginį iki 3 val. trukmės ir 700,00 eurų už renginį nuo 3 iki 8 val. trukmės;

3.4. apšvietimo paslaugos su kilnojama aparatūra, su didžiuoju aparatūros komplektu kaina keičiama iš 100,00 eurų už 1 val. į 200,00 eurų už renginį iki 3 val. trukmės ir 450,00 eurų už renginį nuo 3 iki 8 val. trukmės;

3.5. apšvietimo paslaugos su kilnojama aparatūra, su mažuoju aparatūros komplektu kaina keičiama iš 70,00 eurų už 1 val. į 100,00 eurų už renginį iki 3 val. trukmės ir 250,00 eurų už renginį nuo 3 iki 8 val. trukmės;

4. Scenos aptarnavimo paslaugos trukmė skaičiuojama atsižvelgiant į planuojamą renginio laiką. Pasirengimo laikas (vidutiniškai 2–4 val. prieš ir 1–2 val. po renginio) neapmokestinamas. Nekomerciniuose biudžetinių įstaigų renginiuose paslaugos teikiamos nemokamai, Rokiškio rajone registruotoms nevyriausybinėms organizacijoms, organizuojančioms nekomercinį renginį, taikoma 50 proc. nuolaida. Užsakovui išlieka prievolė apmokėti transporto išlaidas ir paslaugos teikėjo specialistų darbo užmokesčio dalį, jei paslauga teikiama šventinę dieną ir darbdaviui dėl to kyla prievolė mokėti dvigubą darbo užmokestį.

5. Atsižvelgiant į aktualias rinkos kainas, keičiamos šios kūrybinių paslaugų ir meno kolektyvų pasirodymų kainos:

5.1. atsisakoma kamerinio ir masinio renginių scenarijaus rašymo paslaugas diferencijuoti pagal renginio trukmę;

5.2. kamerinio renginio scenarijaus rašymo paslaugos kaina iš 70,00 eurų keičiama į 100,00 eurų;

5.3. paslauga „Kamerinio renginio scenarijus ir režisūra“ pakeičiama į „Kamerinio renginio režisūra“, o kaina už šią paslaugą nustatoma 100,00 eurų už renginį;

5.4. masinio renginio scenarijaus rašymo paslaugos kaina iš 100,00 eurų keičiama į 250,00 eurų už renginį;

5.5. paslauga „Masinio renginio scenarijus ir režisūra“ pakeičiama į „Masinio renginio režisūra“, o kaina už šią paslaugą nustatoma 350,00 eurų už renginį;

5.6. apšvietimo režisieriaus ir garso režisieriaus kūrybinės paslaugos įvertinamos 200,00 eurų už renginį;

5.7. renginio vedimo paslaugų kainos keičiamos taip: akademinio renginio vedimo – iš 50,00 eurų už 1 val. keičiama į 100,00 eurų už renginį; pramoginio renginio – iš 70,00 eurų už 1 val. į 200,00 eurų už renginį;

5.8. 1 val. koncertmeisterio paslaugos kaina iš 30,00 eurų keičiama į 50,00 eurų;

5.9. įrašomos rajoninių padalinių meno mėgėjų pasirodymų renginyje paslaugų kainos: su kategorija – 70,00 eurų; be kategorijos – 50,00 eurų;

5.10. nustatomas vienas Rokiškio kultūros centro užimtumo kolektyvų nario mokestis, diferencijuojant pagal nario amžių: suaugusiajam 1 mėn. – 20,00 eurų; jaunuoliui (14–25 m.) 1 mėn. – 15,00 eurų; vaikui 1 mėn. – 10,00 eurų. 100 proc. mokesčio nuolaida taikoma kategoriją turinčių meno mėgėjų kolektyvų nariams.

6. Rinkodaros paslauga „Komisinis prekybos kultūros renginių atributika, leidiniais, garso ir vaizdo prekėmis mokestis“ patikslinama nustatant vienodą, 20 proc. antkainį;

7. Skyriuje „Kitos paslaugos“ nurodytas atrakcionų organizavimo paslaugos mokestis 1 dienai sumažinamas nuo 5,00 eurų iki 2,00 eurų už 1 kv. metrą.

**Laukiami rezultatai.** Aktualias rinkos kainas, įstaigos veiklos ir infrastruktūros pokyčius atitinkantis teikiamų paslaugų sąrašas ir įkainiai.

**Finansavimo šaltiniai ir lėšų poreikis**. Nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis teisės akto vertinimas, parengta pažyma.

Komunikacijos ir kultūros skyriaus vedėja Irena Matelienė